Atbildes uz ieinteresētā piegādātāja jautājumiem 25.08.2026.
Atklātā konkursā “Putekļu sūcēja, izplūdes gāžu analizatora, indukcijas sildīšanas, riepu montāžas iekārtas, magnētiskās urbjmašīnas un betona masas maisītāju piegāde Aizkraukles Profesionālajai vidusskolai” (ID Nr. VIAA 2026/60 ERAF APVS)
	Jautājums

	Vēlētos saņemt precizējumus par atbilstību 2026/60 - Izplūdes gāzu analizatora tehnisko specifikācijai.

1. Mūsu piedāvātājai iekārtai kalibrētu mērījumu diapazons ir 5000 # - 2 500 000 #
Taču iekārtas mērijumu diapazons ir 0 # - 5 000 000 #.

Vēlos piebilst, ka vidēji iekštelpās cieto daļiņu skaits ir 2 / 3 tūkstoši.

Pēc CSDD direktīvas, iekārtās tiek kalibrētas pie 100 000 # un 1 000 000 #, kur tām ir jāsasniedz 25% precizitāte.

2. Darba temperatūras diapazons mūsu piedāvātajai iekārtai ir +5°C līdz +40°C
Specifikācijā minētais diapazons no 0°C līdz + 40°C, ir tehniski nepamatots. 
Jo šādā temperatūrā spirtam ir mainījies blīvums, tā izsmidzināšana precīzā apjomā vairs nav iespējama, taču kondensāta klātbūtne mērijumos šādā temperatūrā ir neizbēgama. 
Attiecīgi realitātē, neviens neveic mērījumus šādās temperatūrās, tāpēc šai norāditajai vērtībai, nevajadzētu spēlēt lomu iekārtas izvēlē.

Mūsu piedāvātā iekārta Knestel PNC strādā pēc EDC principa, un pēc specifikācijas Mahle PMU 400 strādā pēc CPC principa

3. Starpība starp CPC (Kondesētu daļiņu skaitītāja princips) un EDC (Partikulu elektrisko uzlādes skaitītāja princips)

CPC ir precīzāks un paredzēts laboratiskiem mērījumiem, kur izšķirtspēja 100 # spēlē lomu, taču palielinoties cieto daļinu apjomam ( 100 000 + ) tas zaudē savu ideoloģisko būtību.

EDC, manuprāt, ir labāk piemērots automašīnu izplūdes gāzu daļiņu skaitīšanai, jo tehnoloģija ir paredzēta lielākam apjomam cieto daļiņu. Mūsu piedāvātajai iekārtai izšķirtspēja ir 1000 # taču atsaucoties uz iepriekš minēto kalibrēšanu pēc CSDD direktīvām -  1 001 000 vai 1 000 100, dzīvē šī starpība nespēlē pilnīgi nekādu lomu.

Jautājums - Vai mūsu piedāvātā iekārta tiktu izskatīta kā atbilstoša tehniskajai specifikācijai, ņemot vērā augstāk minēto?
	Izvērtējot ieinteresētā piegādātāja sniegto informāciju un atkārtoti izvērtējot Pasūtītāja faktiskās vajadzības, Pasūtītājs veic grozījumus iepirkuma priekšmeta 2. daļas tehniskās specifikācijas 14. punktā, nosakot darba temperatūras diapazonu vismaz no +5 °C līdz +40 °C. Minētās izmaiņas paplašina iespējamo piedāvājamo iekārtu loku, vienlaikus saglabājot Pasūtītājam nepieciešamo iekārtas funkcionalitāti. 
Pasūtītājs nav noteicis konkrētu daļiņu skaitīšanas tehnoloģiju (CPC, EDC vai citu), konkrētu ražotāju vai iekārtas modeli. Līdz ar to pretendents var piedāvāt jebkuras tehnoloģijas un jebkura ražotāja iekārtu, ja tā atbilst visām tehniskajā specifikācijā noteiktajām minimālajām tehniskajām prasībām.
Attiecībā uz tehniskās specifikācijas 2. punktu Pasūtītājs saglabā prasību, ka iekārtas mērījumu diapazonam (nevis kalibrētajam mērījumu diapazonam) jābūt vismaz no 0 līdz 2 500 000 daļiņām/cm³. Pretendenta norādītā informācija par iekārtas kalibrēšanas diapazonu pati par sevi nemaina tehniskajā specifikācijā noteikto prasību. Piedāvātās iekārtas atbilstība būs vērtējama atbilstoši iekārtas ražotāja tehniskajā dokumentācijā norādītajiem parametriem.
Ja pretendenta piedāvātā izplūdes gāzu daļiņu analizatora mērījumu diapazons sākas, piemēram, no 5000 daļiņām/cm³, šāda iekārta neatbildīs tehniskās specifikācijas 2. punktā noteiktajai minimālajai prasībai un piedāvājums iepirkuma priekšmeta 2. daļā tiks atzīts par neatbilstošu tehniskajai specifikācijai.
Sagatavojot tehnisko piedāvājumu, pretendentiem jāņem vērā veiktie grozījumi iepirkuma dokumentācijā.




